Jurij Šewčik (1862)

Jurij Šewčik ( Georg Schewtschik; * 21. decembra 1862 w Baćonju, † 11. januara 1932 w Ralbicach) bě serbski wučer a towarstwowy prócowar.

Starši bratr Jakuba (* 1867) a Michała Šewčikec (* 1870) narodźi so jako syn kublerja w Baćonju a wopytowaše najprjedy Tachantsku šulu a wot 1878 do 1889 Katolski wučerski seminar w Budyšinje. Wot 1885 do 1889 dźěłaše připódla jako pomocny wučer w Šěrachowje, Kukowje, Chrósćicach a Šunowje. Wot 1889 do 1924 bě z kantorom a šulskim nawodu w Ralbicach.

Šewčik bě čłon wuběrka za wudaće prěnjeje wulkeje serbskeje čitanki Kwětki (Budyšin 1921) a nawjedowaše hač do lěta 1903 Ralbičanske spěwarske towarstwo „Lilija“. Wot lěta 1888 bě z čłonom Maćicy Serbskeje.

 Žórło 

Kategorija:Muž
Kategorija:Serb
Kategorija:Rodź. 1862
Kategorija:Zemr. 1932
Kategorija:Wučer
Kategorija:Wosoba (Baćoń)
Kategorija:Wosoba (Ralbicy)
Kategorija:Maćicar